 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደሃይ 39 ሎስ ኣንጀለስ ቅድምን ድሕርን ኣብዪ ኣሕመድ 11 ሓምለ 2018 ምንጪ ስእሊ, BERHANU ASFAW ብርሃኑ አስፋው እበሃል ኣብ ግዝኣት ካሊፎርኒያ ሎስ ኣንጀለስ ምንባር ካብ ዝጅምር ዘመናት ተቖጺሮም ንልዕሊ 18 ዓመታት ኣካያዲ ስራሕን ወናኒ ቤት ብልዕን ኮይነ ሰሪሐየ ናይ ካልኣይ ደረጃ ትምህርተይ ምስ ወዳእኹ ናጻ ዕድል ትምህርቲ ዩኒቨርሲቲ ረኺበ እየ ናብዚ ሃገር መጺአ ኣብ ዝተፈላለያ ግዝኣታት ኣሜሪካኳ እንተዘርኹ ክንዲ ሎስ ኣንጀለስ ዝፈተኹዎ ግና የለን ኣብ ዉሽጢ ካሊፎርኒያ ናብ 200 ዝጽግዓ ከተማታት እንትህልዋ መብዛሕትአን ገለ ናይ ኢትዮጵያ ምስሊ እየን ዘዘክራኒ ኩነታት ኣየር መልክኣ ምድሪ ካሊፎርኒያን ካልኦትን ምስ ኢትዮጵያ ዝመሳሰሉዮም ከም ኣብነት ሳን በርናርዲኖ ካውንቲ ሓሓሊፉ ከተማ ባህርዳር የዘክረኒ ካብ ዝኾነ ንላዕሊ ግና ንኡሽቶ ኢትዮጵያ ሊትል ኢትዮጵያ ተባሂሉ ዝተሰየመ መገዲ ኩል ግዜ ብሓሳብ ናብ ኢትዮጵያ ይመልሰኒ ደሃይ 38 እንከይሓሰብክዎ ናብ ትምህርቲ ዓለም ናይ ምፅንባር ድሌተይ ኣሳኺዐ ደሃይ 37 ተጋሩ ሓቢርና ፅቡቕ ነገር ንሰርሐሉ ዕድል ኣይተፈጠረን ንኡሽቶ ኢትዮጵያ ኣብ ሎስ ኣንጀለስ በቆጻጽራ ፈረንጂ ኣብ 2000 ዓመተ ምሕረት ዝተሰየመ እንትኾን ኣብ ሎስ ኣንጀለስ ዘለና ኢትዮጵያዉያን ብዙሕ ኣይንራኸብን ኹላትና ኣብ ዝተፈላለየ ኩነታት ስለእንርከብ ካብ ዘዋሪ ታክሲ ክሳብ ዶክተር ኢንጅነር ወናኒ ቤት ብልዕን ካልኦትን ዝተፈላለየ ማሕበራዊ መነባብሮዩ ዘለና ኣብ ካሊፎርኒያ ዘለና ኢትዮጵያዉያን ብበዝሒ ኣብቲ ከባቢ ኣብ ዘለዉ ፖለቲካዊ ሕቶታትን ካልኦትን ኣይንሳተፍን ሓደ እዋን ንሓደ ሰብ ሓገዝ ንምትእኽኻብ ኣርባዕተ ደቂ ኣንስትዮ ኢትዮጵያዉያን ኣብ ዝነበራሉ ወፍሪ ኣነዉን ነይረ ብድሕሪ እዚ ርክብና እናሰጠመ ስለዝኸደ ልክዕ ከምቲ ካልእ ማሕበረሰብ እንጽዉዓሉ ወይ ነቲ ከባቢ ዝገበርናዮ ኣበርክቶ ዝገልጽ ዓሸራ እነቐምጠሉ ሕቶ ኣቕሪብና ኣብቲ ሽዑ እዋን ሎሚ ሊትል ኢትዮጵያ ተባሂላ ኣብ እትጽዋዕ መንደር ባህላዊ ቤት ብልዒታት ስለዝነበራ እቲ መገዲ ብሽምና ክጽዋዕ ዝገበርናዮ ጎስጓስ ተቐባልነት ምርካብ ኽኢሉዩ ድሕሪ እዚ ኣነዉን ኣብቲ መገዲ ዝነበረት ሓንቲ ቤት ብልዒ ዓዲገ ስራሕ ካብ ዝጅምር 18 ዓመታት ተቖጺሮም ካብዚ ሓሊፉ ፕረዚደንት ማሕበር ንግዲ ሊትል ኢትዮጵያ ኾይነ ን15 ዓመታት ኣገልጊለ ምንጪ ስእሊ, BERHANU ASFAW ካብ መላእ ኣፍሪቃ ብሽም ኣፍሪቃዊት ሃገር ዝተሰየመ መገዲ ኣብዛ ሃገር ስለዘየሎ ናይ ኢትዮጵያ ስያመ ብሕታዊ ምዃኑ የኹርዐኒ ኣብቲ ዝሰርሐሉ ቤት ብልዒ ኢትዮጵያዉያን ጥራሕ ዘይኮነ ዜጋታት ካልኦት ሃገራትዉን የተኣናግድየ ኤርትራውያን ዓማዊለይዮም ንጥምቀት ምረቓ ሳልስትን ካልኦት ማሕበራዊ ኣኼባታትን ኣዳራሽ ይካረዩዮም ብምግቢ ኾነ ብባህሊ ዝተቐራረብና ስለዝኾንና መሶብ ንዐኦምዉን ገዝኦምዩ ካልእ እዚ መገዲ ፍሉይ ዝገብሮ ዝኾነ ይኹን ምስ ኣፍሪቃ ዝዛመዱ ጉዳያት ዝፍጸመሉ ምዃኑዩ ከም ኣብነት ፕረዚደንት ኣሜሪካ ዶናልድ ትራምፕ ኣብ ዝተመረጸሉ እዋን ዝተፈላለያ ማዕኸናት ዜና ርኢይቶ ኣፍሪቃዉያን ንምቕባል ናብ ሊትል ኢትዮጵያ እዮም መጺኦም ምስ ኢትዮጵያ ተዛሚዱ ሰልፊ እንትዉጻእ ኩሉ ሰብ ኣብዛ መገዲዩ ዝእከብ ካብ ምክፍፋል ናብ ሓድነት ዋላኳ ተረሓሒቕና ንንበር ልክዕ ከምቶም ኣብ ካልእ ቦታን ሃገርን ዝርከቡ ኢትዮጵያዉያን ኣብ ዉሽጢ ዓዲ ዝፍጠሩ ነገራት እንትህልዉ ኣብዚ ዘለናዉን ብሰልፍን ብዝተፈላለዩ መገዲታትን ድምጽና ነስምዕ ኢና ጉዳያት ሰብኣዊ መሰላት ኮነ ካልኦት ጸገማት እንትለዓሉ ኢትዮጵያውያን ብሓድነት እናተንቀሳቐስና ምርኣይ ልሙድዩ ምንጪ ስእሊ, BERHANU ASFAW ምልዉዋጥ ስምዒት ኢትዮጵያዉያን ቀዳማይ ሚኒስትር ኣብዪ ኣሕመድ ናብ መሪሕነት ካብ ዝመጽእ ናብዚብጣዕሚ ዝገርመኒ ዘሎ ኣብ ሎስ ኣንጀለስ ዘለዉ ዉሑዳት ኢትዮጵያዉያን ሕዚ ዘሎ ስምዒቶም ተሓዲሱዩ ሓሓሊፉ ናይ ኤምባሲ ሰባት ኣብቲ ቤት ብልዒ ክጥቀሙ እንትመጽኡ ኣትዮም ክግልገሉ ዘይደልዩ ሰባት ብዙሓትዮም ነይሮም ሕዚ ግና ምምሕያሽ ይርአ ኣሎ ሕዚ ብጎባን ዓይኒ ምርእኣይ ተሪፉ ኣብ ዝተፈላለዩ ጉዳያት ምዝታይ ጀሚሮም ኣለዉ እዚ ክኣ ብጣዕሚዩ ዘሐጉሰኒ ኹሉ ሰብ ንዶክተር ኣብዪ ኣሕመድ ዝድግፍ ስለዝኾነ ቅድሚ ሕዚ ጠጠዉ ኢሉ ክዘራረብኳ ዝፈርሕ ዝነበረ ሰብ ሕዚ ምዉህሃድ ጀሚሩሎ ቅድሚ ሕዚ ገንዘብ ረድኤት ናብ ዉሽጢ ዓዲ ከይልኣኽ ዝካትዑ ዝነበሩ ሰባት ሕዚ ብሙሉእ ልቦም ናብ ሃገሮም ክምለሱ ይሓስቡ ኣለዉ ኣጋጣሚ ኾይኑ እቲ ቐዳማይ ሚኒስትር ኣብ ዝተሸመሉ እዋን ኣብ ኢትዮጵያ እየ ነይረ ኣብቲ ሽዑ እዋን ካብ ከተማ ምዉጻእ ተኸልኺሉ ስለዝነበረ ኣዝዩ ኸቢድ ስምዒት ዓሲሉ ነይሩ እታ ሃገር ተረጋጊኣ እትቕጽል ኣይመስልን ነይሩ ብዙሓት ሰባት ሕማቕ ነገራት ክፍጠሩዮም ዝብል ግምት ነይሩዎም ሕዚ ኣብ ዉሽጢ ሰለስተ ኣዋርሕ ዝተወሰዱ ስጉምታት ግና ኣብዛ ከተማ ዝነበረ ስምዒታትዉን ለዊጡዎ ኣሎ ምንጪ ስእሊ, BERHANU ASFAW ኮይኑዉን ግና ኣብ ሞንጎ ከተማታት ሎስ ኣንጀለስን ኣዲስ ኣበባን ሰፊሕ ኣፈላላይ ኣሎ ሓለዋ ሰብኣዊ መሰላት እቲ ሓደ ዝፈላለያሉዩ ክሳብ ሕዚ ካብ ኣእምሮይ ክፍለ ዘይኽኣለ ግና ኣብ 1993 ዝነበረ ዕግርግርዩ ኣነ ካብ ኢትዮጵያ ኣብ ዝወጻእኹሉ ግዘ ናይ ተምሃሮ ሰልፊ ማእሰርትን ዝተፈላለዩ ጸገማትን ኣብ ዝነበርሉ እዋን ስለዝኾነ ከምዚ ዓይነት ተመሳሳሊ ጸገም ክፍጠር ይኽእልዩ ኢለ ሓሲበ ኣይፈልጥን ናብራይ ንምልዋጥ መሶብ ዝተብሃለ ቤት ብልዒ ከፊተ ስራሕ ካብ ዝጅምር ናብዚ በብዓመቱ ኣብታ ከተማ ኣብ ዝካየድ ዉድድር ኢሚግራንት ቢዝነስ ብምስታፍ ተሸላሚ ኮይነየ ምንጪ ስእሊ, Getty Images መግለጺ ስእሊ, ሉዊዚያና ጋምቦ ቤት ብልዒ መሶብ ምስ ሓወይ ብምዃን ቅድሚ 18 ዓመት እንትንዕድጎ ብዘለና ቕርበት ኣሕዋት ዘይመስሎም ብዙሓት ፈተዉትና ኣለዉ ንሕና ምስ ባህልናን ምግብናን ብዘለና ጥቡቕ ርክብ ናብራ ብዘይእንጀራ ዝኸዉን ኣይመስለናን ሓልሓሊፉ ግና ካብ እንጀራ ወጻኢ ዝመርጾም መግቢታት ኣለዉ ሉዊዚያና ጋምቦ ዝተብሃለ ኣብ ደቡባዊ ግዝኣታት ኣሜሪካ ዝዝዉተር መግቢ ይፈቱ እየ ክንዲ እንጀራ ዝኸዉን ግና የለን ንመጻኢ ንሃገረይ ሰላምን ብሩህ ተስፋን እምነ ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 